Santiago Abascal Eskuza

Santiago Abascal Eskuza (Amurrio, Araba, 1949ko urriaren 30a - Galdakao, Bizkaia, 2017ko uztailaren 23a) euskal herritar eskuin muturreko politikari bat izan zen. Santiago Abascal Conde euskalherritar eskuin muturreko politikariaren aita zen.

Lanbidez ehunduren merkataria, Espainiar nazionalismoarekin lerrokatua egon zen. Francisco Franco espainiar diktadorea hil eta urte batera Espainiar Batasun Nazionala edo UNE alderdiko kide egin zen, handik bi urtera Fragaren Alianza Popular alderdira batuko zena.

1987-1991 artean Arabako Batzar Nagusietan Euskadiko Alderdi Popularreko (PP) biltzarkidea izan zen, Aiaraldea ordezkatuz. Arabako PPko Bartzordeko kidea ere izan zen.

2015an PP utzi eta Vox eskuin muturreko alderdira igaro zen, bere seme Santiagok sorturikoa.

Euskal Herriko espainiar nazionalistak
Euskal Herriko ultraeskuindarrak
Euskadiko Alderdi Popularreko politikariak
Voxeko politikariak
Amurrioarrak
Arabako politikariak